b'\n_START_ARTICLE_\nIsabel Zuleta\n_START_SECTION_\nAktivisme\n_START_PARAGRAPH_\nMovimiento Rios Vivos er en bev\xc3\xa6gelse, der forsvarer territorier og lokalsamfund, der er p\xc3\xa5virkede af d\xc3\xa6mningskonstruktioner og mineprojekter i det nordlige Colombia. Mere konkret er Isabel talsperson imod Hidroituango-d\xc3\xa6mningen. Grundet konstruktionen af Hidroituango-d\xc3\xa6mningen, er indbyggerne i omr\xc3\xa5det blevet fordrevet og mistet muligheden for at arbejde med minedrift og fiskeri i Cauca Floden. Indbyggerne er ikke blevet kompenseret for deres tab og er blevet udsat for overgreb fra politi, milit\xc3\xa6r, lokale militser og guerilla-grupper siden 2013. Menneskerettighedsfork\xc3\xa6mpere, der har g\xc3\xa5et imod konstruktionen af Hidroituango-d\xc3\xa6mningen har v\xc3\xa6ret udsat for trusler, oplevet overv\xc3\xa5gning, sm\xc3\xa6dekampagner, indbrud, d\xc3\xb8dstrusler og drab._NEWLINE_Isabel har p\xc3\xa5 samme vis oplevet overv\xc3\xa5gning, at hendes kommunikationsmidler er blevet forstyrret og v\xc3\xa6ret offer for d\xc3\xb8dstrusler og kriminalisering._NEWLINE_Isabel har talt h\xc3\xb8jt om marginaliseringen af de colombianske landdistrikter i forbindelse med fredsprocessen, militariseringen af territorier og den udbredte diskurs om at sociale og milj\xc3\xb8m\xc3\xa6ssige problemer st\xc3\xa5r i vejen for fredsprocessen. Pga. hendes aktivisme er Isabel og mange andre menneskerettighedsfork\xc3\xa6mpere blevet forfulgt af armerede grupper.'